II Vladislav (Bohemiya kralı)

II Vladislav (; ; ) — Macarıstan-Xorvatiya və Bohemiya kralı. Polşa kralı və Böyük Litva knyazı IV Kazimirin böyük oğlu idi və bu səbəblə, atasından sonra taxt-taca sahiblənməsi gözlənilirdi.

1 mart 1456-cı ildə Krakovda dünyaya gəldi. O, Polşa kralı IV Kazimir Yagellon ilə Avstriya hersoqu II Albertin qızı Yelizavetanın böyük oğludur. Atasının siyasəti nəticəsində Litva və Polşa tacını deyil, Mərkəzi Avropadakı Bohemiya və Macarıstan krallıqlarını idarə etmişdir. Bu addım, Yaqellon sülaləsinin nüfuzunu Polşadan kənarda da genişləndirmək məqsədi daşıyırdı.
1471-ci ildə Bohemiya zadəganları tərəfindən kral seçildi və bu vəzifəni 1516-cı ildə ölümünə qədər davam etdirdi. O, yerli zadəganlarının müstəqilliyini qorumağa çalışdı. Onun Bohemiya tacını əldə etməsi, Habsburqlar və digər Alman knyazlıqları ilə rəqabətə səbəb oldu. 1490-cı ildə isə Macarıstan taxtına da sahib oldu və bu iki krallığın birləşməsi ilə Yaqellonların Mərkəzi Avropadakı mövqeyi daha da möhkəmləndi.

II Vladislav siyasi baxımdan ehtiyatlı və kompromisçi bir hökmdar kimi tanınırdı. Onun dövründə Osmanlı imperiyası Macarıstana ciddi təhdid yaratmağa başlamışdı, lakin o, birbaşa müharibələrdən qaçaraq daha çox daxili sabitlik və zadəganlarla əməkdaşlıq siyasətini üstün tuturdu.

Onun şəxsi həyatı da siyasi strategiyalarla sıx bağlı idi. İlk evliliyi 1476-cı ildə yenidə dul qalan Brandenburqlu Barbara ilə evləndi. 15 il davam edən bu siyasi evlilik tamamilə formal idi və cütlük heç vaxt üz-üzə gəlməmişdi. Bu səbəblə II Vladislav vərasəti səbəbilə 1490-ci ildə boşandı. İkinci evliliyi elə həmin il Neapol kralı I Ferdinandın qızı Beatrisa ilə baş tutdu. Bu evlilik də siyasi məqsədlə baş tutmuşdu. Belə ki, Beatrisanın ilk evliliyi Macarıstan kralı I Matyaş ilə baş tutmuşdu və bu səbəblə yerli macar əsilzadələri tərəfindən dəstəklənirdi. Yenicə Macarıstan taxtına əyləşən II Vladislav bununla yerli əyanları öz tərəfinə çəkdi. Ancaq bu evlilik də övladsız nəticələndi. 1502-ci ildə bu xanımından da boşandı və həmin il Araqon kralı II Xuanın nəticəsi Foks-Kandallı Anna ilə evləndi. Bu evlilikdən 2 övladı dünyaya gəlsə də, gənc xanımı ikinci övladının doğuşundan qısa müddət sonra vəfat etdi.

 Anna, Avstriya hersoginyası
 II Layoş, Macarıstan-Xorvatiya və Bohemiya kralı

II Vladislav, dövrünün ən önəmli monarxlarından biri olaraq tarixdə iz qoymuşdur. Onun rəhbərliyi dövründə Yaqellon sülaləsi Polşa-Litva xaricində də güc qazanmış və Mərkəzi Avropada siyasi güc balansını müəyyən edən əsas oyunçulardan birinə çevrilmişdir. O, birbaşa hərbi uğurlar qazanmamış olsa da, diplomatik məharəti ilə tarazlıq yaratmış, sülh və sabitlik şəraitində uzunmüddətli təsir buraxmışdır.

 Mənbə 

 Ədəbiyyat 




















 İstinadlar